CELEX: 32017D1107
Language: fi
Date: 2017-06-08 00:00:00
Title: Neuvoston päätös (EU) 2017/1107, annettu 8 päivänä kesäkuuta 2017, Euroopan unionin ja sen jäsenvaltioiden sekä Korean tasavallan väliseen vapaakauppasopimukseen liittyvän kulttuuriyhteistyötä koskevan pöytäkirjan 5 artiklassa tarkoitetun audiovisuaalisia yhteistuotantoja varten myönnettävän oikeuden soveltamisajan jatkamisesta

22.6.2017   
            
            
               FI
            
            
               Euroopan unionin virallinen lehti
            
            
               L 160/33
            
         NEUVOSTON PÄÄTÖS (EU) 2017/1107,
   annettu 8 päivänä kesäkuuta 2017,
   Euroopan unionin ja sen jäsenvaltioiden sekä Korean tasavallan väliseen vapaakauppasopimukseen liittyvän kulttuuriyhteistyötä koskevan pöytäkirjan 5 artiklassa tarkoitetun audiovisuaalisia yhteistuotantoja varten myönnettävän oikeuden soveltamisajan jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja sen jäsenvaltioiden sekä Korean tasavallan välisen vapaakauppasopimuksen tekemisestä 1 päivänä lokakuuta 2015 annetun neuvoston päätöksen (EU) 2015/2169 (1) 3 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 1 päivänä lokakuuta 2015 päätöksen (EU) 2015/2169 Euroopan unionin ja sen jäsenvaltioiden sekä Korean tasavallan välisen vapaakauppasopimuksen tekemisestä, jäljempänä ’päätös’.
            
         
               (2)
            
            
               Euroopan unionin ja sen jäsenvaltioiden sekä Korean tasavallan välisen vapaakauppasopimuksen liitteenä on kulttuuriyhteistyötä koskeva pöytäkirja, jäljempänä ’pöytäkirja’, jonka 1 artiklassa määrätään puitteet, joissa osapuolet tekevät yhteistyötä helpottaakseen kulttuuritoimintojen, -hyödykkeiden ja -palvelujen vaihtoa, myös audiovisuaalialalla. Pöytäkirjan 5 artiklan 3 kohdan mukaan osapuolten olisi helpotettava EU-osapuolen ja Korean tuottajien välisiä yhteistuotantoja, myös myöntämällä yhteistuotannoille oikeuden hyötyä paikallisen ja alueellisen kulttuurisisällön edistämistä koskevista järjestelyistä.
            
         
               (3)
            
            
               Pöytäkirjan 5 artiklan 8 kohdan b alakohdan mukaan ensimmäisen kolmen vuoden jakson jälkeen oikeus uusitaan kolmeksi vuodeksi, minkä jälkeen se olisi uusittava automaattisesti yhtä pitkiksi peräkkäisiksi ajanjaksoiksi, jollei toinen osapuoli sano oikeutta irti toimittamalla kirjallisen ilmoituksen vähintään kolme kuukautta ennen ensimmäisen tai minkä tahansa myöhemmän ajanjakson päättymistä.
            
         
               (4)
            
            
               Päätöksen (EU) 2015/2169 3 artiklan 1 kohdan mukaisesti komissio antaa Korealle ilmoituksen unionin aikomuksesta olla jatkamatta yhteistuotantoja varten myönnettävän oikeuden soveltamisaikaa pöytäkirjan 5 artiklan mukaisesti mainitun pöytäkirjan 5 artiklan 8 kohdassa määrätyn menettelyn jälkeen, jollei neuvosto komission ehdotuksesta neljä kuukautta ennen tällaisen oikeuden soveltamisajan päättymistä hyväksy tämän oikeuden jatkamista. Jos neuvosto hyväksyy oikeuden jatkamisen, tätä määräystä sovelletaan uudelleen oikeuden uuden soveltamisajan päättyessä. Neuvosto tekee oikeuden soveltamisajan jatkamista koskevan päätöksensä yksimielisesti.
            
         
               (5)
            
            
               Pöytäkirjan 3 artiklan 5 kohdassa tarkoitettu unionin kansallinen neuvoa-antava ryhmä on 5 päivänä syyskuuta 2016 antanut myönteisen lausunnon oikeuden soveltamisajan jatkamisesta pöytäkirjan 5 artiklan 8 kohdan a alakohdan nojalla.
            
         
               (6)
            
            
               Neuvosto hyväksyy sen, että jatketaan audiovisuaalisten yhteistuotantojen oikeutta hyötyä paikallisen ja alueellisen kulttuurisisällön edistämistä koskevista osapuolten järjestelyistä, joista määrätään pöytäkirjan 5 artiklan 4–7 kohdassa.
            
         
               (7)
            
            
               Tämä päätös ei saisi vaikuttaa unionin ja jäsenvaltioiden toimivaltuuksiin,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään, että pöytäkirjan 5 artiklan 4–7 kohdassa määrättyä audiovisuaalisten yhteistuotantojen oikeutta hyötyä paikallisen ja alueellisen kulttuurisisällön edistämistä koskevista osapuolten järjestelyistä jatketaan kolmen vuoden ajanjaksoksi, joka alkaa 1 päivänä heinäkuuta 2017 ja päättyy 30 päivänä kesäkuuta 2020.
   2 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 8 päivänä kesäkuuta 2017.
      
         
            Neuvoston puolesta
         
         
            Puheenjohtaja
         
         K. SIMSON
      
   
   
      (1)  EUVL L 307, 25.11.2015, s. 2.